Treinwaens brand by Pta-stasieBrand by Pretoria-Noord-stasie (18 Mei 2017) Foto: @TrafficSA, Twitter Minstens vier waens van ’n trein brand tans by die Pretoria-Noord-stasie. Johan Pieterse, woordvoerder van Tshwane-nooddienste, het aan Maroela Media gesê die brand het omstreeks 17:00 uitgebreek. “Ons wag vir ’n elektriese sertifikaat van die Passasierspooragentskap van Suid-Afrika (Prasa) voor ons die brand kan probeer blus,” het hy verduidelik. Volgens hom is daar ’n baie sterk kragstroom en die brandweermanne kan moontlik skok indien hulle water sou spuit voor die krag afgeskakel is. Die oorsaak van die brand is nog nie bekend nie. Gerugte doen die rondte dat dit moontlik weens betogings kon wees. Pieterse het gesê die moontlikheid bestaan dat die brand van die vier waens na ander waens kan versprei. Dana Wannenburg, DA-raadslid, het aan Maroela Media gesê indien die lyn gesluit word om die brand te blus, sal talle pendelaars gestrand wees en van alternatiewe vervoer gebruik moet maak. Hy is op pad na die toneel. Train on fire north of Pretoria. Apparently set on fire. pic.twitter.com/2TF3JnDbqN — Yusuf Abramjee (@Abramjee) May 18, 2017